November 2017 - Haiman Khan Raees
Posted By Haiman Khan Raees Time November 28, 2017
YA YI WA MATARSA ZIHARI SAI YA SAKE TA KAFIN YA YI KAFFARA?
Posted By Haiman Khan Raees Time November 27, 2017
Assalamu Alaikum, Malam ina da tambaya? Namiji ne ya yi wa matarsa zihari, maimakon ya yi kaffara sai ya sake ta, ya sake wani auren. Malam ya matsayin wannan sakin da matsayin auren?.
Allah ya bada ikon isar da wannan sako ga Malam.
Wa alaikum assalam, Auransa na biyun ya inganta saboda ba su da alaka da juna.
Wasu Malaman sun tafi akan cewa mutukar saki uku ne, to wancan ziharin ya warware, amma in saki daya ne kuma ya yi kome, to bai halatta ya taba ta har sai ya yi kaffarar ziharin, kamar yadda Ibnu Khudaamah ya fada a cikin Al-Mugni.
FITINTINU SUN MANA YAWA, GA KUMA FIRGICI, MENENE MAFITA?
Assalamu Alaykum Akaramakallah, da fatan rubutuna zai zo maka cikin koshin lafiya. In cikin matsala da jarabawa kusan shekara biyu yanzu. Na farko, na dauko wata yarinya na riko, ta gamu da aljanu, ta koma gida, da zata dawo, ta dawo da jan kaya wai ta sa ajikinta duk ranar lahadi, wai ta samu sauki. Maigida na ya hanata sa kayan. Bayan kamar wata biyu, muka fita kasuwa, dukammu muka fita kasuwa sayayya, maigida na ya ga pilowa ya saya, bayan hakan muka fara ganin gashin tsuntsaye a gida. duk lokacin da karenmu yayi kuka sosai, tabbas zamu kwashe gashin da yawa a gida ranar. Muka shiga addu'a da karanta alquran cikin gida. Yarana uku duk yammata, duk safiyan Allah za su tashi da idanunsu jawur, da maigidana. Ni kuma, ina cikin yin azkar dare da rana, abunda suka sa min shine firgita da tsoro, a duk lokacin da karenmu ya fara kuka ko da rana ko da dare, sai in kama firgita sosai da kuma ganin wadanan gashin. Mu na nan da haka, Allah ya nuna mamu pilowan nan da muka saya gashi ne cike da ita. Muka kone ta. Bayan haka ne damuwan ya karu. Gashinne cikin kayan sawanmu, da na yara, karkashin gadonmu da na yara na, akan gado, cikin mota ne ko ina agida attah net na windodin mu, har ata abincinmu. Muka bar gidan, inda muka koma, suka biyo mu, kuma duk lokacin da muka shiga kauyenmu, sai su biyo mu gidan kauye. Ayanzu dai haka, muna sabon gida, kuma sunanan da mu, akan kujerunmu, cikin net na windodin gida ne, gashin na nan. Yanzu ma ciki gareni na wata shidda. Duk magungunan da zikirkiri na sunnah, muna tayi, yarinya mai aljanin kuma har yanzu suna nan da ita, sun sha yin alkawari zasu fita amma ba su fitaba, yanmata ne musulmai ajikinta. Ba kuma wanda zai iya gaya mana ga abunda ke damumu. Mun sha magunguna da na wanka, da hayakin mun gaji. Yanzu dai har, na bar duk magungun, amma ban bar yin addu'a ba. Akaramakallah, ko za'a iya taimaka min da addu'a ko shawaran bi na samu maganin abubawan da Ikon Allah anan. Allah ya saka da alkhairi..
Wa alaikum assalam To 'yar'uwa tabbas ba a warware sihiri ta hanyar sihiri, saidai ana iya warware sihiri ta hanyar ayoyin Alqur'ani, wasu malaman sun yi bayani cewa : ana iya warware sihiri ta hanyar karanta Ayatul-kursiyyu da Kuliya da Iklas da Falaki da Nasi, da kuma aya ta : 117 zuwa ta 122, na suratul A'araf, sai kuma aya ta : 79-81 a suratu Yunus, sannan sai a hada da aya ta : 65-70 a suratu Dhaha, za'a karanta su, sai a tofa a ruwan da aka zuba magarya guda bakwai.
Sannan ina yi miki wasici da yawan karatun suratul Bakara,saboda muhimmancinta wajan kore shaidanu, kamar yadda ya tabbata a hadisi, kada ki manta da karanta addu'o'in shiga bandaki da na bacci, da azkar na safe da yamma, da kuma tuba daga zunubai, saboda wasu musifun zunubai su ke kawo su.
Idan fitintinun suka cigaba za ku iya mayar da 'yar rikon, saboda zai iya yiwuwa a tare da ita shu'umcin yake, tun da a baya ba ku ga haka ba, yana daga cikin ka'idojin sharia, ana tunkude cutar da ta shafi mutane da yawa ta hanyar kau da kai akan cutar da za ta shafi mutum daya, wannan ya sa mayar da ita bai zai zama laifi ba.
Yin sadaka da taimakawa musulmi yana warware mushkiloli, saboda duk wanda ya yayewa wani bakin ciki, Allah zai duba dumuwarsa, hakura da wancan shaidanin karen na ku yana da muhimmanci, saboda mala'iku ba sa shiga cikin gidan da yake akwai kare, kamar yadda ya tabbata a hadisin Bukhari. In har kin bi wadannan shawarwari ina ga za ki samu nasara mai girma.
7\2\2016.
YA HALATTA NA SAYI KARE SABODA GADI A GIDANA ?
Posted By Haiman Khan Raees Time November 26, 2017
Wa alaikum assalam, Ya tabbata a hadisin Bukhari da Muslim cewa: "Mala'iku ba sa shiga gidan da yake akwai hoto ko KARE a ciki.
A wani hadisin mai lamba ta: 2974 da Muslim ya rawaito Annabi s.a.w. yana cewa: "Duk Wanda ya rike KARE, in ba Karen noma ba ko farauta ko kiwo, to Allah zai tauye masa manyan lada guda biyu a kowacce rana.
Da yawa daga cikin malamai sun yi kiyasin KAREN GADI akan wadancan nau'ukan guda uku da suka gabata, don haka ya halatta musulmi ya riki Kare saboda gadi in har akwai bukatar hakan.
Ba ya halatta a siyar da kare kowanne iri ne, saboda Annabi S.a.w ya hana cin kudin Kare a hadisin da Muslim ya rawaito kuma ya kira Shi da dauda.
Duk da cewa an halatta wadancan nau'ukan guda hudu saboda bukata saidai bai halatta a siyar da su ba, saboda Ka'ida sananniya a wajan malaman Fiqhu wacce take cewa:
ما جوز للحاجة لا يجوز أخذ العوض عليه
Idan mutun yana bukatar daya daga cikin wadanchan nau'uka na karnuka guda huɗu da suke halatta, kuma bai samu wanda zai ba shi kyauta ba, ya halatta ya siya, Amma zunubin sayarwar yana kan wanda ya sayar tun da shi ne bai bayar ba, kamar yadda Ibnu Hazm ya fada a littafinsa na Muhallah 4/793, Ka'ida tabbatacciya a wajan malamai tana cewa:
ما حرم سدا للذريعة يباح للحاجة أو المصلحة الراجحة
The best of cures for sadness is to know that one cannot bring back what he has missed and that by being sad, one is just adding a misfortune to an already existing misfortune thus making it two misfortunes.
Ibn al-Jawzee (RAHIMAHULLAAH)
BELIEVER REMINDS https://goo.gl/M7c3sc ON WHATSAPP
Darasinmu Na Yau
Agar- idan
Hum- ni/mu
Koshish-trying
Kahan- inna
Jayenge- zamuje
Nahin- ba/ no
Chori chori - ahankali ahankali
Chupke chupke - a sirince a sirince
Main wapas ayaga- nadawo
Main jana hoon - zantafi
JINI YA ZO MIN, BAYAN CIKINA YA KAI WATA BIYU!!
Posted By Haiman Khan Raees Time November 25, 2017
Assalamu alaikum, malam ya kokari, malam tambaya ce gareni, nayi wata biyu (02) ban ga al'ada ba, sai yanzu ta rinka zuwa tana dauke wa, nazo asibiti sun ce juna biyu ne, to inya zo min da safe shikenan sai ya dauke sai kuma gobe da safe, sai in ya dauke inyi wanka in cigaba da sallah, malam to ko ya halatta hakan ?
To yar'uwa wannan jinin da kika gani mutukar yana kama da jinin hailar da
kika saba gani, to zai hana sallah, kuma zai daukidukkan hukunce- hukuncen jinin haila, saboda asali duk jinin da ya zowa mace ana daukarsa a jinin haila, in dai ba akwai wani sababi da zai hana shi ya zama haila ba, kuma babu wani dalili a alqur'ani ko a sunna da zai hana shi ya zama haila.
A zance mafi inganci mai ciki tana iya yin haila, don haka duk yinin da ki ga jini to yana daukar hukuncin jinin haila ne, haka ma tsarki yana daukar hukunce-hukuncen tsarki, ta yadda za ki yi wanka duk yinin da baki ga jini ba.
Saidai idan yana yayyankewa kusa-kusa, to kina iya jinkirta wankan, sai ki hada sallolin da ba ki ga jini ba a lokutansu, saboda yin wanka a kowanne lokaci akwai wahala a ciki, kuma Allah yana cewa: "Bai sanya muku kunci a cikinaddini ba" Suratu Hajj 78.
Don neman Karin bayani duba Almugni na Ibnu Khudaamah 1\214 da Dima'uddabi!iyya shafi na 11.
Amsawa:- Dr. Jamilu Zarewa
LISTEN TO ROBERT MUGABE
ABUBUWA GUDA TAKWAS SUNA JANYO ALBARKA A GIDA
Posted By Haiman Khan Raees Time November 24, 2017
Samun albarka acikin gida yana nufin samu Walwala da kwanciyar hankali da yalwar arziki da yawan ibada mai yawa da karanci sabon Allah da samu zuri'a ta kwarai. Allah Madaukakin Sarki da Annabi s.a.w sun bamu labarin wadansu abubuwa da idan muka aikatasu agidajenmu zamu sami albarka masu yawa a gidanmu._
1-YAWAITA KARATUN ALQURANI MAI GIRMA
Allah yana cewa:_
Ma'ana: (Wannan wani littafine da muka saukar dashi mai albarka).
Wato Allah ya sanya alqurani mai albarkane ta kowace bargane albarka wajan karanta shi da wajan sanin ma'anonisa da wajan jin tilawarsa.
Babu wani abu da yake janyo albarka agida kamar yawaita karatun alqurani acikinsa, Annabi s.a.w yana kwadaitar da mu yawaita karatun alqurani a gida gaba daya sannan ya kara kwadaiyar damu karanta wasu surori dan samu albarka da falala da kariya daga aljannu da shaidhanu a gidajen mu Kamar:-
Suratul Baqra Gaba daya.
Suratut Tabara.
Suratul Ãli Imran.
Qulhuwa da Falaqi da Nasi da dai sauransu.
2-AMBATON ALLAH LOKACIN SHIGA GIDA DA LOKACIN FITA DA FADAR BISMILLAH LOKACIN CIN ABINCI:
Annabi s.a.w yana cewa: (Idan mutum yazo shiga gidansa sai ya ambaci Allah Madaukakin Sarki a lokacin shiga gidansa da lokacin cin abincinsa, sai Shaidhan yacewa sauran Shaidhanu baku da wajan zama agidan nan kuma baku da abinci acikinsa)._
```ZIKIRIN SHIGA GIDA```
(السلام عليكم و رحمة الله و بركاته
_"ASSALAMU ALAIKUM WA RAHMATULLAHI WA BARAKATUHU".
_lSaboda fadin Annabi s.a.w: (Mutane guda ukku dukkansu hakkine akan Allah idan suka rayu, Allah ya azurtasu kuma kuma ya isar masu,idan kuma suka rasu ya sanya su a Aljanna. Wanda ya shiga gidansa yayi Sallama. Wannan yana cikin lamuncewar Allah wanda ya fita zuwa Masallaci, shima yana cikin lamuncewar Allah. Wanda ya fita zuwa wajan daukaka kalmar Allah, Yana cikin lamuncewar Allah.
@صحيح الترغيب 321 الألباني
"Bismillahi"
Saboda fadin Annabi s.a.w: (Idan mutum yazo shiga gidansa sai ya ambaci Allah Madaukakin Sarki a lokacin shiga gidansa da lokacin cin abincinsa, sai Shaidhan yacewa sauran Shaidhanu baku da wajan zama agidan nan kuma baku da abinci acikinsa).
@مسلم، برقم ٢٠١٨
Na Uku:
(بِسْمِ اللـهِ وَلَـجْنَا، وبِسْمِ اللَّهِ خَرَجْنَا، وعَلَى اللَّهِ رَبِّنا تَوَكَّلْنَـا، ثُمَّ لِيُسَلِّمْ عَلَى أهْلِهِ))
"BISMILLAHI WALAJNA, WABISMILLAHI KHARAJNA WA'ALA RABBINA TAWAKKALNA" Sannan sai yayi Sallama).
@أخرجه أبو داود (325/4) [برقم (5096)]، وحسن إسناده العلامة ابن باز في ((تحفة الأخيار)) (ص 28).
```ZIKIRIN FITA DAGA GIDA```
(بسم الله، توكلت على الله، لا حول ولا قوة إلا بالله)
"BISMILLAHI TAWAKKALTU ALALLAH WALAHAULA WALA QUWWATA ILLA BILLAHI".
Saboda fadin Annabi s.a.w Ga wanda yayi wannan zikiri lokacin fita daga gida, Sai Yace da shi an isar maka, Kuma an baka kariya, kuma an shiryar dakai, kuma an tseratar da kai daga shaidhan. Sai Shaidhan ya fadawa wani daga cikin Shaidhanu yayi zaka iya da mutumnin da aka bashi kariya aka shiryar da shi aka isar masa?).
@الكلم الطيب 59 الألباني
(بسمِ اللهِ ، توكَّلْتُ على اللهِ ، اللهم إِنَّا نعوذُ بكَ مِنْ أن نزِلَّ ، أوْ نَضِلَّ أوْ نظلِمَ أو نُظْلَمَ ، أو نجهلَ أو يُجْهَلَ علينا)
"BISMILLAHI TAWAKKALTU ALALLAH ALLAHUMMA INNA NA UZUBIKA MIN AN AZALLA,AU NADHILLA AU NAZLIMA AU NUZLIMA AU NAJHALA AU YUJHALA ALAIYA"
Saboda Hadisin da yake cewa Annabi s.a.w ya kasance idan zai fita daga gida yana fadar wannan zikiri).
@صحيح الجامع 4708 الألباني
```Mu Hadu a Darasi Na Gaba Insha Allah```
HUKUNCIN TSOTSON FARJIN MACE YAYIN SADUWA A MUSULUNCI
​TSOTSON FARJIN MACE YAYIN SADUWA!!!​
​Tambaya​‎
​Amsa​‎
To 'yar'uwa hakan ya halatta, ba matsala a sharian ce, saboda an rawaito halaccin haka, daga magabata, daga cikinsu akwai Imamu Malik, saidai ya wajaba a tabbatar an tsaftace wurin musamman farjin mata, saboda a bude yake, sannan kuma wuri ne da ake yin haila, ake kuma zuba maniyyi, ga shi kuma yana kusa da wajan yin bahaya, wasu masana likitanci suna bada shawarar cewa : a dinga wanke wurin da gishiri kafin a tsotsa, saboda neman kariya.
Allah madaukakin sarki a cikin suratul Bakara aya ta: 223, ya kwatanta mace ga mijinta da gona, wannan sai ya nuna dukkan bangarorin jikinta ya halatta a ji dadi da su, in ban da cikin dubura wacce nassi ya togace.
​Allah ne mafi sani.​
BANBANCI TSAKANIN...
👉MANIYYI
👉MAZIYYI
👉WADIYYI
Dan Allah kudinga yin share dinsa domin ku sami ladan wadansu su amfana.
Babu jin kunya a cikin sanin addini!
Nana A'isha (R.T.A)tana cewa:
"Allah ya jikan MATAN MADINA kokadan KUNYA bai taba hanasu neman sanin addininsu ba"
Dan haka ga banbancin dake tsakanin su kamar haka:
(1a). MANIYYI
Maniyyin namiji: ruwane mai kauri FARI wanda yake fitowa yayin babbar sha'awa kamar saduwa, ko wasa da zakari.
Sannan yana tunkudo juna lokacin dayake fitowa, kuma warinsa yana kama da warin hudar dabino, ko damammen gari, Idan ya bushe yana kamshin kwai.
(1b). MANIYYIN MACE:
Ruwane TSINKAKKE, MAI FATSI-FATSI,
Wani lokacin kuma yana zuwa FARI, wanda yake fitowa yayin babbar sha'awa kamar saduwa, ko wasa da farji.
Sannan yana tunkudo juna lokacin da yake fitowa, zataji tsananin sha'awa da dadi lokacin daya fito.
Kuma warinsa yana kama da warin hudar dabino ko damammen gari, Idan ya bushe shima yana kamshin kwai.
Sannan sha'awarta zata yanke bayan fitowarsa.
HUKUNCIN FITAR MANIYYI shine:
YANA WAJABTA WANKA.
(2). MAZIYYI:
Ruwane tsinkakke da yake fitowa, yayin karamar sha'awa, kamar tunanin aure ko kuma tuna wacce kakeso, ko matarka, ko kallon matar ko namijin da kike sha'awa.
Haka kuma yana fitowa yayin wasa tsakanin miji da mata, saidai shi baya tafiyarda sha'awa, kuma wani lokacin ba'a sanin yafito.
Malamai suna cewa:
Maziyyi yafi fitowa mata, fiye da maza.
HUKUNCINSA SHINE A WANKE FARJI GABA DAYA, DA KUMA INDA YA SHAFA, KUMA A SAKE ALWALA.
(3). WADIYYI
Wani ruwane mai KAURI dayake fitowa a karshen fitsari, ko kuma karshen bahaya ga wanda ya jima bai yiba, yana fitowa ga wadanda ba suda aure, ko wadanda suka yi nisa da abokin rayuwarsu ta aure, ina nufin namiji ko mace.
YANA DAUKAR HUKUNCE-HUKUNCEN FITSARI.
Ya Allah kakaramana Imani da fahimta.Gaskiya ”Allah ka bamu ikon fadar gaskiya komai zafinta ko dadin ta.
Allah shine mafi sani!!!
MA'AIKACI BA ZAI KARBI KYAUTA BA
MA'AIKACIN GWAMNATI, BA ZAI AMSHI KYAUTA BA !!!
AsSalamun alaikum malam, malam ina da tambaya ne?. Ni ma'aikacin gwamnati ne a wata hukuma ta gwamnatin taraiya, sai aka tura ni na dinga kula da wani aiki da aka bawa wani kamfani shima kuma kamfanin ya bawa wani kamfanin da ya taimaka masa da aikin, amma malam na tsaya da gaske wajen kula da aikin anyi yanda ya kamata, bayan an gama sai suka bani kudi wanda ni ban tambaya ba.malam menene yanayin wannan kudi a musulunci?.
A zahiri wannan kudin da ka amsa Haramun ne kuma cin hanci ne, saboda an baka ne saboda kujerarka, inda a gidanku kake da ba zasu baka ba.
Annabi S.A.W. yana cewa a cikin hadisin da Abu-dawud ya rawaito "Duk wanda muka ba shi aiki sannan muka sanya masa albashi akan aikin, to duk abin da ya karba bayan haka cin-hanci ne"
Annabi S.A.W. ya fusata sosai kuma ya yi maganganu masu zafi lokacin da ya aika IBNU-ALLUTBIYYA karbo zakka amma kuma sai aka ba shi kyauta ya karbe kamar yadda Bukhari da Muslim suka rawaito.
Hadisan da suka gabata suna nuna cewa: Haramun ne ma'aikacin da yake da albashi ya amshi kyautar da aka yi masa saboda aikinsa, in har ya amsa kuma to ya ci wuta bal-bal.
Idan ma'akaicin gwamnati yana karbar kyauta ta hanyar kujerarsa: almundahana da suturta aibi da yin alfarma ga wadanda ba su cancanta ba za su yawaita a bayan kasa, wannan yasa musulunci ya haramta hakan.
Idan aka bawa ma'aikacin gwamnati kyauta domin Allah ko kuma soyayya ba don kujerarsa ba, ya hallata ya amsa, saboda Annabi S.A.W. yana karbar kyauta har ma ya yi sakayya akanta.
MU KOYI INDIYANCI DARASI NA BIYU
Posted By Haiman Khan Raees Time November 23, 2017
22nd/10/2017
Topic: Introduction to Hindi language.
You will learn first person pronoun in Hindi. This lesson will help you to tell your name and basic information about you in Hindi.
Ananne zaka /zaki iya kowayan yadda ake gabatar dakai wajan amfani da wakilin suna. Ta yadda yaka ko zaki iya gabatar da kanki da yaran Hindi.
The first person pronoun in English is “I” as in ” I am _______”. Hindi equivalent for English “I” is “मैं (main)”.
Mutum nafarko a turance bangaren wakilin suna shine I (ni) a Hindi Kuma shine "Main " watau ni kenan da harshan Hausa.
“am” is a be verb. Together ” I am” translates to ” “मैं ____हूँ”. (main —-hoon) in Hindi.
Am a turanci aikatau kenan, Idan Kuma muka hada da ni din farko zai banu I am watau nine da Hausa da Hindi Kuma "Main hoon "
Hindi follows Subject-Object-Verb format. All Hindi sentences end with verbs. “हूँ” (hoon) is a Hindi “be verb” like “am” in English only used for first person pronouns.
1- Main Jamilu hoon (I am Jamilu)
2- Main Aisha hoon (I am Aisha)
3- Main Achcha admi hoon (I am a good man)
4- Main Achchi aurat hoon ( I am a good woman)
5- Main bura admi nahin hoon ( I am not a bad man)
6- Main buri aurat nahin hoon ( I am not a bad woman)
7- Main ek Vidhyatri hoon ( I am a student)
8- Main ek vidhyatee hoon ( I am a student) female
9- Main tera Adhyapak hoon ( I am your teacher)
10- Main ek bimari hoon (I am sick).
Jamilu Adamu Danwayye.
Chief Admin (Bhaisab).
MU KOYI INDIYANCI DARASI NA DAYA
19th/10/2017
Baatchit - hira- Conversation
Aisha: Assalamu alaikum - shanti par ho
Jamila: Waalaikumussalam - tujhe bhi shanti par ho
Aisha: Jamila kya baat hai? Sadiya ne mujhe kaha ki apki tabiyat achcha nahin hai, badan kaise hai? - Jamila wai make faruwa ne, sadiya ke fadamin cewa baki da Lafiya, toya jikin?
Jamila : badan achchaa hai, Alhamdulillah- jiki da sauki, Alhamdulillah.
Aisha: kounsa dard hai? - make damunki?
Jamila : Saar dard hai - ciwan kaine
Aisha: saar dard? sirf Saar dard? - ciwan kai? Ciwan kai kawai?
Jamila : Saar dard hai aur phorda bhi hai, aise Doctor kaha - Eh ciwan kaine da Kuma ulcer, haka likitan yafada.
Aisha : Allah apko svaasthy diye aur Allah dua mangna hai apna tabiyat pachchtava bane hain- Allah ya baki Lafiya Kuma Allah yasa gaffarane.
Jamila : Ameen summa ameen.
Assalamu'alaikum, Malam don Allah wata ce mijinta ya ce hujin hanci na burge shi. So tana so ta huda sai aka ce mata babu kyau a musulunci. Shin Malam ya abun yake? Haramun ne, ko kuwa tana iya hudawa tasa dankunne ta yi kwalliya da shi?.
Wa alaikumus Salaam, An tambayi Sheikh Ibnu Uthaimin akan wannan mas' alar ta huda Hancı sai yake cewa: Huda Hancı zai iya zama canza halittar Allah, amma idan Garin da matar da ta huda hancin take ana yın ado a hanci, ta yadda hakan ya zama al'ada, to babu laifi a yi hakan.
Bisa Abin da ya gabata ya halatta matar BAHAUSHE ta huda hancinta saboda ta sanya abin kwalliya tun da al'adarsu ce, saboda ya tabbata sahaban Annabi s.a.w mata suna huda kunnansu suna sanya 'yan kunnaye Kamar yadda hadisin Bukhari mai lamba: 98 yake nuni zuwa hakan.
4\1\2016.
MENENE HUKUNCIN WANDA YAYI SALLAH ALHALI YASAN YANA CIKIN JANABA???
Posted By Haiman Khan Raees Time November 21, 2017
Assalamu Alaikum warahmatullah. Mallam dan Allah meye hukuncin wanda ya kwana da maniyi a jikinsa kuma yayi sallah amma yayi tsarki irin na fitsari?
Amsa: Wa'alaikumus salam warahmatullah wabarakatuhu, idan dai kana nufin kayi sallah alhali kasan kana da janabah, to abune sananne a wajan musulmi cewa tsarkin hadasi babba ko karami, wajibine, kuma sharadine na ingancin sallah, duk wanda yai sallah bashi da tsarki da gangan koda mantuwa sallarsa batacciyace bataiba, saiya sake, idan daganganci yayi hakika ya aikata babban laifi cikin manyan laifuka dakuma zunubi mai girma.
Shaikul islam ibnu taimiyyah rahimahullah yace:
"Musulmi kada yayi sallah a inda ba alkibla bane, kada yayi sallah batare da alwala ko ruku'u ko sujjada ba, wanda ya aikata haka yacancanci zargi da uquba,
Min hajussunnah (5/204).
Hakika gargadi mai tsanani yazo gawanda ya aikata haka;
Hadisi daka Abdullahi dan mas'ud yardar Allah takara tabbata agareshi daka Annabi sallallahu Alaihi wasallam yace: (Anyi Umarni ayiwa wani bawa daka cikin bayin Allah bulala dari acikin kabarinsa, bai gusheba yana tambayar dalilin bulalar dakuma rokon asassauta masa harsaida ya rage saura bulala daya, sai aka karasa masa dayar, aka cika kabarinsa da wuta, lokacin da'aka dauke masa azabar bayan yafarfado sai yace kusanar dani sabo dame akaimin bulala? sai akace dashi kayi sallah ne sau daya batare da tsarki ba, kawuce tawajan azzalumi kuma baka taimakeshiba) Addahawi yaruwaitoshi acikin mushkilil Ãàsaar Albani ya hassanashi acikin silsila saheeha (2774).
Malamai sunyu ittifaqi akan duk wanda yai sallah batare da tsarki ba yana mai halatta hakan, ko saboda isgili, hakika yakafirta, za'a nemi yatuba, idan bai tubaba za'a kasheshi.
Amma idan mutum yai sallah batare da alwala kawai dan wulakanta sallah, bai halatta hakan ba kuma ba izgili yakeba, Imamu Ahmad yatafi akan cewa mutum yakafirta, jamhurdin malamai kuma sukace: bai kafirta ba, saidai abunda yayi babban laifine cikin manyan laifuka.
Imamun nawawi rahimahulla yace:
Idan mutum yasan yanada hadasi kuma yasan sallah ba tsarki haramunne, abunda yayi laifine babba cikin manyan laifuka, baya kafirta awajanmu, saidai idan yahalatta sallah batsarki ne, Abu hanifa yace yakafirta saboda izgilinsa.
Abunda yake wajibi akan wanda yai sallah babu tsarki shine yatuba, yayi istigfari, yakuma kuduri niyyar bazai sake aikata hakan ba, sannan saiya sake sallar daya sallata batare da alwala ba, Allah madaukakin sarki yana karbar tuban wanda yatuba yakoma gareshi. Haka kuma irin wannan bayanin naka koda ace janabar ta same ka ne da dare sai kaji baka iya yin wanka a lokacin kayi alwala ka kwanta, to dole ne idan ka tashi kafin kayi sallar asubah sai kayi wanka sa'annan kayi sallah. Wallahu a'alam
ZAN IYA AURAN WACCE NA YI ZAMAN DADIRO DA ITA?
Posted By Haiman Khan Raees Time November 14, 2017
As SALAMUN alaikum, Malamai ya halarta musulmi ya musuluntar da matar da yayi zaman daduro da ita bayan hakan ya aure ta, limanmin da ya goyi bayan hakan yayi daide? Please is very important"
Wa'alaikum as salam, ya halatta sabida babu alaka tsakanin dadironsu da auransu bayan ta musulunta Mutukar sun tuba, saboda musulunci yana rusa abin da ya gabace shi na zunubi kamar yadda ya tabbata a hadisin Amru bn Al'ass.
Idan musulmi ya yi zina ya tuba, to Allah yana gafarta dükkan zunuban da suke hakkinsa ne, kamar yadda aya ta:53 a suratu Zumar ta tabbatar hakan
1\2\2016.
SATI UKU MIJINA BAYA KULANI, SAI NAKE KIRAN SAURAYINA AWAYA MUNA DEBEWA JUNA KEWA
Assalamu alaikum MALAM Dan Allah gatambaya MALAM kanwatace wanisabani yashiga tsakaninta damijinta MALAM adalilin tagayamai gaskiya akan wani abudayake Wanda baidaceba taimai nasiha yajitsoran Allah yadaina shine yake fishida ita bayacin abincinta bayamata magana bayakusantarta kumata bashi hakuri akanbatai randatai yau sati ukku kenan sunahaka MALAM kokiranshi tai awayabaya dauka towannan kuncin datakeciki haryakai tastani mijinnata bata kaunarshi yanzo todama akwaitsohon saurayinta tanada lambarshi shine takekiranshi sunawa dantadebe kewar bakincikin datakeciki hartana tunanin tanemi saki gurin mijinta dantaje ta aurishi wancan saurayinnata shine takeneman shawara Dan Allah ataimakamata ngd.
To abinda mujin yayi baikyautaba indai ayanda tambayar tazo haka abin yake azahiri to hakika tafishi gaskiya domin tsakanin mace da miji akwai shawara da wa'azi da nasiha da kowa yake da hakkin yayiwa abokin zaman alokacinda yadace
Sannan kaurace mata dayayi wannan sabawa dokar Allah ne dayasan uqubar da Allah yatanada akan abinda yayi dabai aikataba lallai yaji tsoran Allah yadawo gareta tareda neman afuwarta
To itakuma matakinda tadauka baikamataba itama haramunne abinda tayi tasabawa Allah taketare dokar Allah lallai inaso tasani yanzu zunubinda take dauka yafi wanda yake dauka kamar zina takeyi domin zina kala kala ce munyi bayanin cewa akwai zinar baki akwai ta ido akwai ta hannu akwai takafa akwaita farji to koshakka babu tayi kuskure
Anan kuma ni Abusalmah inaso nace wani abu "wato dagajin matakinda tadauka kasan cewa itama dama bamai tsoran Allah bace to wacca bata da tsoran Allah daya zatace wai tayiwa mijinta nasiha yaji tsoran Allah? Kaga wannan akwai alamar tambaya watakilama to mijin yafita gaskiya domin dana lura da tambayar sosai sainaga dama gashi alrady tanada lambar saurayinta to akanme take ajiye da lambar saurayinta? Maye yake tabbatar mana cewa dama basa waya saiyanzu d akasamu saban? Idanma basa waya akanme take ajiye da lambar? Amsa shine dama kenan ta ajiye lambarne randa bamijinta shikenan tanada safaya daling to kuma kaji wai wacca takeda wannan halayyar itace zatace kuma wai taga mijinta yanayin abinda baikamataba tayimar wa'azi yaji tsoran Allah to yaya bazakiwa kanki wannan nasiharba matakinda kika dauka saimuka fahimci kamar kema bakya tsoran Allah din"
Shawarata anan shine lokacinda haka tafaru saiku shigar da manyanku ciki iyaye waliyai suyimuku sulhu abashi hkr adaidaita tsakaninku asamu masalaha dahaka kikai dayanzu wani zancan akeyi ba wannanba amma saikema kikadau mataki marakyau to yanzu kindau matakin sabawa Allah kuma ahakan kikeso Allah yakawo miki dauki akan wannan sabanin dakuke ciki
Lallai kuyi kokarin samun gyara maikyau Allah kuma yadaidaita tsakaninku
SHIN A INANE AKE DAURA ANNIYAR YIN SALLAH, SANNAN KUMA SHIN YA HALASTA MATA SUYI KASUWANCI??
Posted By Haiman Khan Raees Time November 13, 2017
Asalamu alaikum warahmatullah. Malam ina tambaya akan niyyar sallah ne. Wato a wane bagirene niyyar sallah take tabbatuwa acikin wadannan wurare; nafarko
1. Lokacin da mutum ya dau abin buta ko shantali zaiyi alwala?
2. Bayan gama alwala kafin a tadda iqama?
3. Bayan tadda iqama kafin kabbarar harama?.
Tambaya ta biyu shin ko ya halasta mata suyi kasuwanci a muslunci?
Niyyah abu ce mai muhimmancin gaske saboda ita ce ruhin ayuka kuma saida niyya dukkan ayuka suke tabbata. Saboda fadar Annabi sallallahu alaihi wasallam:
‏( ﺇِﻧَّﻤَﺎ ﺍﻷَﻋْﻤَﺎﻝُ ﺑِﺎﻟﻨِّﻴَّﺎﺕِ ، ﻭَﺇِﻧَّﻤَﺎ ﻟِﻜُﻞِّ ﺍﻣْﺮِﺉٍ ﻣَﺎ ﻧَﻮَﻯ ‏) ﺭﻭﺍﻩ ﺍﻟﺒﺨﺎﺭﻱ ‏(1 ‏) ﻭﻣﺴﻠﻢ ‏( 1907 ‏)
Ma'ana: "Lallai dukkan ayyuka suna tare da niyyoyinsu, kuma lallai kowane mutum yana samun sakamakon abinda yayi niyya (a zuciyarsa). Bukhari (1) da Muslim (1907) suka ruwaito shi.
Saboda haka shi yasa NIYYAH take sanya ayyukan da yake halal ne su zamo ibadah (wato su zama bautar Ubangiji).
Saboda haka a duk lokacinda mutum ya nasarta yin sallah ko mutum ya tashi ya dauki gora ko butar alwalarsa ya nufi yin tsarki to wannan yayi niyyar yin alwala kenan. Sai kuma a lokacinda mutum yazo ya tsaya zayyi sallah kuma yasan wannan sallar da zayyi sallah kaza ce misali idan Maghrib zayyi yasan cewa Maghrib ce zayyi, ya dauri anniya yin sallar to wannan shima yayi niyyar yin sallar Maghrib ba wai sai ya fada cewa yayi niyyar sallah kaza ba.
2. Tambayarka ta biyu:
Eh halatta mata su yi kasuwanci a cikin gidajensu ko kuma a waje muddin zasu kiyaye abinda shari'ah ta tanada wato kada su nuna tsiraicinsu, kada suyi tafiya ba tare da muharraminsu ba, kada su rinka nuna kwalliyarsu wato su saka hijab, kada suyi cudanya da maza, kada su rinka kashewa abokan kasuwanci maza murya yayin cinikayya, a takaice dai su kiyaye da dukkan wata kofa ta fitinah da kuma sabawa Allah da ManzonSa. Dalili kuwa shine fadar Allah subhanahu wata'ala cewa: "Kuma Allah Ya halatta ciniki kuma Ya haramta riba"
‏( ﻭَﺃَﺣَﻞَّ ﺍﻟﻠَّﻪُ ﺍﻟْﺒَﻴْﻊَ ﻭَﺣَﺮَّﻡَ ﺍﻟﺮِّﺑﺎ ‏)
Da kuma fadar Manzon Allah sallallahu alaihi wasallam da aka tambaye shi wane samu ne yafi? Sai yace:
( ﻋﻤﻞ ﺍﻟﺮﺟﻞ ﺑﻴﺪﻩ ، ﻭﻛﻞ ﺑﻴﻊ ﻣﺒﺮﻭﺭ ‏)
Wato samun da mutum ya nema da hannuwansa, kuma dukkan huldayyar kasuwanci (wato na halal) mai albarka ne.
Wadannan hukunce-hukuncen sun shafi dukkan musulmi maza da mata.
Haka kuma an ruwaito cewa matan Musulmi na farko suma suna kasuwanci ba tare da nuna tsiraicinsu ba, nuna kwalliyarsu ba, tare da kiyaye dukkan sauran abubuwan dake iya haifar da fitinah da sabon Allah. Amma idan mace tana kasuwanci tana bayyana kwalliyarta da yawace-yawace ba tare da muharrami ba ko kuma cudanya da mazan da ba muharramanta ba to wannan kam haramun ne..
KANA SO ASIRIN KA YA RUFU?
KANA SO ASIRINKA YA RUFU?
Wani daga cikin magabata yana cewa na riski wasu mutane marasa aibu, amma sakamakon suna ambaton aibun mutane, sai mutane suka dinga ambaton su da aibu. (asirinsu ya tonu)
Kuma na riski wasu mutane masu aibu, amma sakamakon sun kame game da ambaton aibun mutane, sai mutane suka kame game da ambaton aibunsu. (asirinsu ya rufu)
Ibn Rajab, "Jami'u Al Uluom" Shafi 359.
ALLAH KA RUFA MANA ASIRI
Rubutawa: Mal Aminu Bala.‎
Masu son kasancewa Damu ta shafin mu na Facebook sai su bi ta wannan Rariyar dake kasa
Ga duk mai sha'awar shiga wannan zaure a whatssp na Darussunnah zai aika da sunan sa da jahar sa ta wadannan lambobi:
-Idan ka Tura a Lamba Guda daya To Kada Ka Tura Izuwa ga Daya Lambar.‎
INA SO NA SAN SIFFOFIN JININ HAILA?
Don tambaya gare ni Kan wani ruwa ke fitomin amma kuma ba jini bane .INA ganinsa kasa kasa .babu wari ko qarni tare dashi .INA ganinsa idan nayi Azumi ko nayi aiki sosai .se marata tayi ciwo .shine yake fitomin. Yaya Azumi na da sallah ta take shin zan cigaba da yansu ? .sannan yana fitomin wajan qarfe 3 na rana ne .
Wa alaikum assalam, mutukar ba jini ba ne, kuma ba baki ba ne, ba shi da karni, to ba zai hana sallah da azumi ba, zai yi kyau ki je wajan likita don ya duba lafiyarki, saboda abin da kika gani zai zama ba jinin haila ba ne, tun da ya rasa daya daga cikin siffofinsa.
9 Ramadan, 1437H
ku kasance da ​ISLAMIC SUNNAH​ a shafin mu na sada zumunta wato facebook​
​ko ta whatsapp ga mai sha'awa sai a aiko da cikakken suna da state ta lambar mu​
Assalamu alaikum, Menene hukuncin jinin da ya samu mace ta hanyar rashin shan maganin planing da ake sha wadda da zata tsallake kwana biyu bata sha ba jini zai zo mata amma data ci gaba da sha zai dauke shi ne nike son in san hukuncin shi.
Wa alaikumus Salaam, Lallai jinin da yake zo ma Mace sanadiyyar amfani da hanyoyin kayyade Iyali (Planning) shi ne asalin jinin Haila, dan haka a duk lokacin da mace ta yi amfani da wata hanya ta kayyade Iyali (planing) ta hanyar fitar da jini ko hana jinin fita, to babban abin da za ta lura da shi, shi ne, duk lokacin da jinin ya fito, hukuncin Haila ya hau kanta, ko da ba lokacin da ta saba haila ba ne in dai jinin ya zo to, hukuncin Haila ya tabbata a kanta.
Amma idan maganin ya hana jinin fita ne to, hukuncinta hukuncin mace mai tsarki ko da lokacin da ta saba Haila ne in dai jini bai zo ba to, babu hukuncin Jini a kanta domin hukuncin jini ba ya tabbata sai lokacin da jinin ya fito.
Allah Ya bamu ikon ganewa da gyarawa.
Malam Ibrahim Jushi, Zamfara
DAN ACHABA ZAI IYA KAI KIRISTA COCI?
DAN ACABA ZAI IYA KAI KIRISTA COCI?
Assalamu alaikum, Akramakallahu, Shin ya halatta MUSULMI DAN ACABA ya dauki KIRISTA ya kai Shi COCI, ko ya dauko Shi daga Coci zuwa gida? Domin Suna cewa: Mu Sana'a kawai Mu ke yi, haka abin ya ke a bangaren MAGINA, TELOLI, KAFINTOCI da MA SU WAYARIN da sauran su.
To dan uwa Allah Madaukakin Sarki Ya hana taimakekeniya wajan aikata sabo, kamar yadda aya ta biyu a suratul Ma'ida ta tabbatar da hakan.
Yana daga cikin sharuddan cinikayya ya zama ta hanyar da shari'a ta yarda, wannan ya sa kafinta da magini ba za su taimaka wajan gina inda za a saba wa Allah ba, ko da kuwa za su samu kudi, kamar yadda bai halatta Tela ya dinka kayan da za a sanya a coci a kira wanda ba Allah ba.
Duk wanda ya wadatu Allah Zai wadatar da shi, wanda ya kame Allah Zai kamar da shi, Wadatar zuci taska ce da bata karewa.
Don neman Karin bayani duba: Al'umm 4\213. Da kuma Iktidha'u siradil mustakim 2\41.
12\2\2016.
Tambaya ta 2,109
Wata matace, ta haihu ne to tayi wajan 2 month period nata baidawo ba sai randa aka dau axumi taga wani abu mai yauki kaman majina amman yana hadeda jini sai dai jini ba ja sosai bane kuma baya karni sanna kuma yayita zuwa ne kaman majina har tswon kwana uku to yanxu wannan kam zata biya azumin ne sanna kuma intaxo yin wanka wani irin niyya zatayi??
To wannan tambayar akwai wani abu acikinta, abun kuwa shine akwai buqatar musani shin sadda ta haihun taga jini kokuwa bata ganiba?? Idan taga jini sai jinin ya dauke shine bayan daukewarshin har watanni biyu bataga al'adarta ba, sai bayan watanni biyun taga wannan kalarda tace tagani?? To idan haka take nufi, to inhar tana iya gane kalar jinin hailarta saita duba tagani, inhar wannan ruwan shine irin jinin hailarda tasaba gani dama aduk lokacin hailar, to shikenan wannan din datagani yanzu to hailace dan haka bayan sallah zata rama azumin wayannan kwanakin sannan kuma niyyar wankan haila xata yi.
Inkuwa sanda ta haihun kwata kwata bataga jiniba sai wannan wanda tace taganshi a bayan watannin biyun to shima dai hukuncin iri dayane da bayaninda mukayi asama
Amma dan wannan ruwan bashine irin jinin hailarda tasabayi ba, to anan zata bashi hukuncin damu fasadinne wato jinij ciwo, kenan azuminta na wayannan kwanakin sunyi, sannan kuma babu wankanda zatayi sedai wanka na tsafta da jin dadi
Inkuma wannan kalar da ta gani yazo matane kafin ta cika kwanaki 40 ko 60 da haihuwa shine taga wannan kalar ruwan to anan kuma jinin haihuwane dan haka batada azumin wayannan kwanakin, sannan kuma wankan da zatayi shine na yankewar jinin haihuwa
08161884309
JINI YA DAUKE MATA KAFIN ASHA RUWA
Tambaya ta 2,106
Menene hukuncin matar da jini ya dauke mata kafin asha ruwa zata kame Baki ne na sauran wunin ranar??
Zahirin gaskiya babu wani abu waishi kamun baki acikin Sunnar Annabi muhammad (s.a.w) kawai Ijtihadine na wayansu malamai suke cewa wai ayi kamun baki, amma wannan maganar batada wani wajahi ko dalili daga Alqur'ani ko Sunnar Annabi muhammad, kawai qoqarinsu ne su wayancan manyan malamai, amma abinda yafi dacewa shine abar musu ijtihadinsu sai ayi musu addu'a amma baza,ayi aiki dashiba
Dan haka wannan zata cigaba da cin abincinta babu wani kama bakinda zatayi, kawai abinda yatabbata a sunnah shine in kana azumi to azumin kakeyi, in kuma baka azumi to bakayi kawai kaci abincinka, amma babu wani zancen kamun baki
Zamuyi qarin bayani akan wannan kamun bakin nan gaba kadan insha Allahu
TAYI SALLAR TARAWIHI DA EAR PIECE
Tambaya ta 2,103
Wata ce naga zatayi sallar tarawih sai ta kunna karatun Qur'ani tasa earpiece,wai sai ta rinka bin karatun sabida ta tsawaita sallar.shin yin hakan ba laifi?
Qwarai kuwa akwai laifi domin kuwa hakan datayi bidi'a tayi babu wanda yasata yin hakan
Alqur'ani yakamata ta dauka ta riqe tana kallo tana karantawa, inkuma bata iya karatunba, saita samu wata sura wacce ta haddace koda qulhuwallahu ne, sai takama qulhuwallahu tayita maimaitawa taita maimaitawa, kai koda aya daya rak ta haddace to ya halasta kiyita maimaita wannan ayar harki gama tsayuwar kamar Ilahinnas misali wannan ayar ace ita kawai ka iya acikin alqur'ani toh babu laifi kayita maimaitata har kagama tsayuwan darenda zakayi, domin hadisi ya tabbata manzon Allah (s.a.w) yayi tsayuwar dare guda babu ayarda yake karantawa face wani yankin wata aya can qarshen suratul ma'ida, Intu'azzibhum... Wannan yankin ayar itace yayita maimaitawa har yagama tsayuwar dare, kuma kasan dai tsayuwar Annabi ba irin taka bace
SHEIKH JAFAR MAHMYD ADAM
Posted By Haiman Khan Raees Time November 11, 2017
Friday Messages 051
Posted By Haiman Khan Raees Time November 10, 2017
Ni'ima tana bukatar godiya.
Bala'i yana bukatar hakuri.
Zunubi yana bukatar Tuba (Istigfari)
Duk wanda ya yi godiya, ya yi hakuri ya kuma tuba hakika ya samu jin dadi....
Allah ya jiyar damu dadi duniya da lahira... Juma'at mubarak
MACE ZATA IYA YIN AUREN KASHE WUTA?
MACE, ZA TA IYA YIN AURAN KASHE WUTA ! !
03 -02 -1439
23 -10 -2017
MALAM menene hukuncin wadanda sukayi auran kisan wuta suka maida aurensu, kuma menene hukuncin auren nasu?
Auran kisan wuta bai halatta ba. Saboda Annabi (S.a.w) ya la’anci wanda ya yi da kuma wanda aka yi saboda shi, kamar yadda Tirmizy ya rawaito kuma ya inganta shi Idan miji ya yi aure da niyyar halattawa mijin baya, auran batacce ne, amma idan mace ce ta yı da wannan niyyar, kuma mijin da ta aura bai sani ba, to auran yayi.
Saboda ba dole ba ne mijin ya sake ta. Yana daga cikin Ka’idojin sharia:
ﻣﻦ ﻻ ﻓﺮﻗﺔ ﺑﻴﺪﻩ ﻻ ﺃﺛﺮ
ﻓﻲ ﻧﻴﺘﻪ
Duk wanda babu saki a hannunsa, to niyyarsa ba ta da tasiri.
Dr. Jamilu Yusif Zarewa
Abibiyemu a shafin facebooks
Friday Messages 050
Allah love those who remember others,He accept prayers of those who pray 4 others,He shows compassion and mercy 2 those who show it 2 others,may u and Ur Entire Family continue 2 enjoy Allah's pleasure , Mercy and Forgiveness now and forever.
Jumma'ah kareem
MENENE HUKUNCIN MAI ZUWA GIDAN ABOKIN SA, ALHALI BAYA NAN?
MINENE HUKUNCIN MAI ZUWA GIDAN ABOKINSA, ALHALI BAYA NAN?
Malan menene hukuncin mai zuwa gidan abokinsa yana fira da matarsa alhalin abokin nasa bayanan?
(Daga Abdullahi Baban Saifalah).
A'a wannan bai halatta ba, yin hakan kusancine ga aikata zina.‎ Saboda hadisin Manzon Allah (S.A.W) wanda yake cewa: "LAA YAKLUWANNA AHDUKUM BI IMRA'ATIN ILLA MA'A ZY MAHRUMIN"
"Kada dayanku ya kadaita da wata mace sai tareda maharruminta.
Dan uwanta wanda babu aure a tsakaninsu, kamar wanda suke uwa daya ko uba daya ko kuma uwa daya uba daya ko makamancin haka.
" ﻻ ﻳﺨﻠﻮﻥ ﺭﺟﻞ ﺑﺎﻣﺮﺃﺓ ﺍﻵﻛﺎﻥ ﺛﺎﻟﺜﻬﻤﺎﺍﻟﺸﻴﻄﺎﻥ "
Abinda hadisin yake koyar damu shine: "Duk wanda ya kadaita ma'ana ya ke6anta da‎ wata mace wacce ba muharramar saba, to zai kasance na ukunsu shaidanne. To kaga kuwa wata rana idan sha'awarta ta motsa komai zai iya faruwa kasancewar babu mai dauke mata sha'awar tata a kusa.
Saboda haka bai halattaba, aikata hakan zunubine mafi girma.
INA YAWAN WAYA DA BURDURWATA, KO YA HALATTA A SHARI'ANCE?
Posted By Haiman Khan Raees Time November 06, 2017
Dan Allah ina tambaya. Namiji ne yakeso ya qara aure to shine bayan ya dawo gida da dare sai budurwar ta riqa kiran shi ko kuma ta riqa turo txt, shikuma idan matarshi tana kusa sai ya riqa avoiding amma data dan daga sai shima ya fara responding, ko ya kira ta kuma idan asuba tayi sai ta kirashi. To shine matar ba taso, dan Allah a Shari'ance yanada laifi ko ba shi da? sannan matar zata iya neman ya dena ko kuwa ta shiga rayuwarsa ne a shari'ance?
To dan'uwa yana da kyau ka san cewa matar da kake nema aure ba muharramarka ba ce, don haka bai halatta ka dinga hira da ita ba, sai gwargwadon bukata. Yawan hira da budurwa da jin dadin zancenta, yana daga cikin abubuwan da suke kaiwa zuwa ga fitina, mai AHLARI ya kirga jin dadin zancen wacce ba muharrama ba daga cikin ayyukan da Allah ya hana. Duk wanda yake yawan hira da matar da ba muharramarsa ba, yana jin dadin zancenta, Allah zai iya haramta masa jin dadin zancen matarsa ta halal.
Ya wajaba hirarka da buduwarka ta zama gwargwadon bukata, saboda jin dadin zancenta, zai iya kai ku ku aikata katon sabo, yana daga cikin ka'idojin shari'a toshe duk hanyar da take kaiwa zuwa barna.
Zunubi shi ne abin da ya sosu a ranka kuma ka ji tsoron kar mutane su yi tsinkayo, kamar yadda hakan ya tabbata a hadisin Muslim mai lamba ta: 2553.
Amsawa:- Dr. Jamilu Zarewa.
Daga MASJID DARUL QUR'AN
08035850932